Publication: Magyar Közlöny
Issue: MK-1999-50 (Year: 1999, Number: 50)
Era: 1990-2004
Section: Melléklet a 16/1999. (VI. 9.) EüM rendelethez
Paragraph Index: 152

2. Követelmények A transzfuziológiai szakasszisztens legyen képes — a kommunikáció és dokumentáció területén: = a munkatársakkal, donorokkal és betegekkel kommunikálni, = más intézményekkel, szervezetekkel kapcsolatot tartani, = az informatikai rendszereket felhasználói szinten alkalmazni, = a munkájához szükséges célprogramokat futtatni, = a szakmai tevékenységével összefüggő munkafolyamatokhoz és a munka végzéséhez szükséges dokumentációt vezetni; — a munkaszervezés területén: = teamben dolgozni, = napi feladatait önállóan, a szakmai elvárásoknak megfelelően megszervezni, = beosztott munkatársainak munkáját megszervezni, ellenőrizni, = vérgazdálkodási elveket alkalmazni, = speciális munkavédelmi és higiénés rendszabályokat betartani és betartatni; — a jogi és etikai ismeretek területén: = az egészségügyi és az adatvédelmi törvényben leírtakat betartani, ismerje a betegjogokat, = a szakmai módszertani levelekben, rendeletekben, szabályzatokban leírtakat alkalmazni, = a szakmai, etikai normákat betartani, = szakmai tudását folyamatos önképzéssel fejleszteni; — a műszer- és méréstechnika területén: = a hematológiai diagnosztikai műszereket kezelni, = a hemosztazeológiai diagnosztikai műszereket használni, = a klinikai és preparatív transzfuziológiában használatos műszereket, szükséges eszközöket és módszereket alkalmazni, = a műszereket naponta karbantartani, és az üzemelési naplót vezetni; — az immunológia területén: = mintát venni, mintát kezelni és tárolni, = immunkémiai vizsgálatokat végezni, = komplement vizsgálatokat végezni, = limfocitaszeparálást végezni (HLA meghatározására), = ismerje az autoimmun vizsgálati módszerek elvét, és alkalmazza azt a szerológiai gyakorlatban; — a hematológia területén: = mintát venni, mintát kezelni és tárolni, = ismerje és alkalmazza a sejtszámlálás elvét (hagyományos és automatizált módszerrel), = a citokémiai vizsgálatok lényegét leírni, = perifériás kenetet készíteni, festeni (értékelés, előszűrés szintjén), = a retikulocitaszámot meghatározni, = anémiadiagnosztikai vizsgálatokat bemutatni, = ismerje a citogenetikai és molekuláris biológiai technikák elvét; — a hemosztazeológia területén: = mintát venni, mintát kezelni és tárolni, = a veleszületett és szerzett vérzékenység vizsgálati lépéseit leírni, = a veleszületett és szerzett trombofíliavizsgálat menetét leírni, = trombocitafunkciókat vizsgálni, = véralvadási faktorokat és inhibitorokat meghatározni, = a hemoreológiával kapcsolatos vizsgálatok lényegét definiálni; — a preparatív transzfuziológia területén: = véradást szervezni, = a véradásra való alkalmatlanság feltételeit megfogalmazni, = donorvéreket — a szakmai protokollok szerint — többrészes vérvételi zsákba levenni, = a véradás utáni reakciókat felismerni, és a szükséges intézkedéseket megtenni, = labilis vérkészítményeket előállítani teljes vérből, = labilis vérkészítményeket előállítani aferezis technikával, 1999/50. szám = labilis és stabilis vérkészítményeket szakszerűen tárolni, ellenőrizni és kiadni, = ismerje az autotranszfúzió módszereit, = preoperatív vérgyűjtést végezni, = donorvérek ellenőrző vizsgálatát elvégezni (vércsoport, vírus, mikrobiológiai); — a klinikai transzfuziológia területén: = mintát venni, mintát kezelni és tárolni, = immunhematológiai módszereket alkalmazni, mint – betegek vércsoport-szerológiai vizsgálata, – terhesek, újszülöttek vércsoport-szerológiai vizsgálata, – donorok vércsoport-szerológiai vizsgálata, – diagnosztikus immunhematológiai vizsgálatok (autoimmun hemolitikus anémia, transzplantációk, antigénváltozások esetén), = terápiás céllal vért lebocsátani, = terápiás célú sejt- és plazmaferezis lényegét értelmezni, = vérzékeny betegek gondozásában közreműködni, = a transzfúzió kivitelezésében segédkezni, = a differenciált hemoterápia elveit megérteni, = ismerni a vérkészítmények alkalmazása során fellépő szövődményeket, — a minőségbiztosítás, minőség-ellenőrzés területén: = ismerje a vértranszfuziológiai szolgálatban elfogadott minőségbiztosítási rendszer követelményeit, és azokat a feladatkörében maradéktalanul alkalmazza, = speciális munkavédelmi és higiénés ismereteit alkalmazni, = a szakmai módszertani leveleknek, rendeleteknek, szabályzatoknak megfelelően végezni a szakmai munkát. IV. A szakképesítés vizsgáztatási követelményei

Source: https://magyarkozlony.hu/hivatalos-lapok/1181aa4436ce08fd8dbab2619feffd6e98727be5/dokumentumok/e7305a8282292826e5b7597f98a5d99039ecfbff/letoltes